Gholf – Is Dit Net Ek Of is Als Tos? | Watkykjy
In Is Dit Net Ek Of Is Alles Tos?, Snotstories deur griffin en Chopper Charlie September 18, 2018 1 Eiertjies
Gholf op TV
Gholf is al beskryf as 'n goeie manier om 'n natuuruitstappie lelik te bedonner. Dis baie meer pret om te kyk hoe verf droog word. Die bonus met verf is dat jy darem 'n effense buzz van al die chemicals kry. Met gholf het jy niks. Net ure van jou lewe wat jy nooit weer gaan terugkry nie.
Gholf op televisie is 'n straf. Om ure lank vir die TV te sit en staar hoe nerds in chinos en caps 'n wit balletjie met duur pale oor 'n groot grasperk moer is nie my top tipe vermaak nie.
Snaaks genoeg is daar ook nie een van my pêlle wat op naweke wil oorkom met 'n kas bier en die British Open kyk nie. |
Dit vat ook nie 'n geniale persoon om gholf-kommentaar te lewer nie. Dis basic: die oorbetaalde "sportman" in chinos gaan ten minste twee houe gebruik om die bal in die gaatjie te kry, veral op die langer dele van die grasperk. Daar is sand en water. Hy mag dalk die bal in ieder van die twee moker (as jy gelukkig is). Iemand wen gewoonlik geld. Baie geld. Game over. Get over it.